《奉和右省仆射西亭高卧作》
宋代·徐铉

院静苍苔积，庭幽怪石欹。蝉声当槛急，虹影向檐垂。

昼漏犹怜永，丛兰未觉衰。疏篁巢翡翠，折苇覆鸬鹚。

对酒襟怀旷，围棋旨趣迟。景皆随所尚，物各遂其宜。

道与时相会，才非世所羁。赋诗贻座客，秋事尔何悲。

作者简介：徐铉（916年—991年）南唐，北宋初年文学家、书法家。字鼎臣，广陵（今江苏扬州）人。历官五代吴校书郎、南唐知制诰、翰林学士、吏部尚书，后随李煜归宋，官至散骑常侍，世称徐骑省。淳化初因事贬静难军行军司马。曾受诏与句中正等校定《说文解字》。工于书，好李斯小篆。与弟徐锴有文名，号称“二徐”；又与韩熙载齐名，江东谓之“韩徐”。